laion/Wikipedia-Exotic huggingface dataset:
מה שחשוב

מה שחשוב הוא אלבום האולפן השני של להקת הקאנטרי הישראלית ג'יין בורדו. האלבום יצא לאור ב-8 ביוני 2017, על ידי חברת התקליטים תקליטי יהלום. שירי האלבום נכתבו, הולחנו והופקו על ידי חברי הלהקה. השיר "קולנוע לב" הוא תרגום עברי של סולנית הלהקה דורון טלמון לשירו של לאונרד כהן "Chelsea Hotel No. 2". בין הסינגלים שיצאו מתוך האלבום ניתן למנות את "מה שחשוב" שזכה להשמעות רבות והגיע למקום ה-6 במצעד הרשמי של גלגלצ. הרצועה התשיעית באלבום, "You Got In" משלבת פזמון חוזר בשפה האנגלית. האלבום זכה לביקורות טובות ברובן. מבקר ומסקר המוזיקה יוסי חרסונסקי העניק לאלבום ציון של שלושה כוכבי זהב וחצי מתוך חמישה בסך הכל, תוך שאמר כי ”ז'אנר הפולק מיוסיק המסורתי ממשיך לנשוב במפרשים המניעים את ג'יין בורדו. יש כאן יותר מהשפעות פולק פופ אמריקני של שנות השישים, רעננות מוסיקלית בהידמות של העברית לשפת המקור של הסגנון יותר מאשר שירים המבטאים מקוריות ועומק.” מבקר המוזיקה דודי פטימר נתן לאלבום ביקורת מעורבת, תוך שכתב: ”אני חושש שהקיבעון היצירתי שלהם יימאס בשלב מסוים והלהקה תיאלץ לקפוץ ראש למים עמוקים יותר. השירים המצוינים באלבום השני בעיקר מציפים את השאלה: עד מתי הנוסחה תמשיך לעבוד?” ג'יין בורדו, מה שחשוב האלבום, באתר יוסמיוסיק, ‏2017-07-22 דודי פטימר, ‏לא פוחדים מביקורת פוליטית: ג'יין בורדו באלבום סיקסטיז עדכני, באתר מעריב אונליין, 14 באוגוסט 2019
ראש יאנג

ראש יאנג (באנגלית: Young Head) היא לשון יבשה סלעית בולטת, המהווה את הצד הצפוני של הכניסה למפרץ בואומונט, לחוף המערבי של מדף הקרח רוס, בחוף שקלטון שבאנטארקטיקה. גובהה של לשון היבשה 350 מטרים מעל פני הים. שמה של לשון היבשה ניתן לה על ידי הוועדה המייעצת לשמות אנטארקטיים. לשון היבשה נקראת על שמו של ויקטור יאנג (Victor Young) מצי ארצות הברית. יאנג היה אחראי על יחידת הנדסה ובינוי ניידת (Mobile Construction Battalion) בתחנת אמריקה הקטנה V בחורף האנטארקטי 1956. נקודת האריס ראש יאנג באתר הסקר הגאולוגי של ארצות הברית ראש יאנג באתר הגאזט האנטארקטי של ממשלת ניו זילנד ראש יאנג באתר הגאזט האנטארקטי של ממשלת אוסטרליה ראש יאנג באתר הגאזט האנטארקטי המשווה SCAR של ממשלת אוסטרליה ראש יאנג באתר marineregions ראש יאנג באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי
שטח-ראש בסנסי

שטח-ראש בסנסי (שם מדעי: Platycephalus bassensis) הוא מין של דג ממשפחת השטח-ראשיים אשר חי בימים הרדודים של דרום אוסטרליה, בטסמניה ובניו זילנד. דג זה מגיע לבגרות מינית בגיל 16 והוא יכול לעלות על אורך של 50 ס"מ ומשקל של שני ק"ג. צבעו חום אדמדם ובהיר בחלק התחתון והוא בעל סנפירים רחבים ושטוחים וצורת גופו מותאמת לשכיבה על קרקעית הים והתמנה לטרף. הוא בעל לסת ארוכה ורחבה ובה שורות של שיניים מחודדות. עיניו מצויות בקדמת ראשו ומזכירות מראה של תנין. לדג זה אין קשקשים אלא עור רירי והוא בעל מספר קוצים לאורך הגוף, בייחוד קוצים מיוחדים לצד העיניים, אשר מלאים בתאי ארס ויכולים להכאיב לפצע שנגרם. הדג מצוי עד לעומק 100 מטרים מתחת למים, לרוב בחופים חוליים או בקרקעית חצץ או בוץ. זהו טורף אורב הממתין מתחת לחול לטרף קטן של דגים אחרים או חסילונים שעוברים מעליו ובולע אותם בבת אחת ובמהירות. לעיתים הוא אוכל גם נבלות. הדג חי בבדידות אך לעיתים ינוע בקבוצות בודדות על פני המים בין אזורי תזונה. הדג אינו נידוג לעיתים קרובות עקב קוציו הארוכים המכאיבים. מדיה וקבצים בנושא שטח-ראש בסנסי בוויקישיתוף שטח-ראש בסנסי, באתר ITIS (באנגלית) שטח-ראש בסנסי, באתר NCBI (באנגלית) שטח-ראש בסנסי, באתר Animal Diversity Web (באנגלית) שטח-ראש בסנסי, באתר FishBase (באנגלית) שטח-ראש בסנסי, באתר GBIF (באנגלית)
דני שייז

דניאל לסלי "דני" שייז (באנגלית: Daniel Leslie "Danny" Schayes; נולד ב-10 במאי 1960) הוא כדורסלן עבר יהודי-אמריקאי, אשר שיחק בליגת ה-NBA בין השנים 1981–1999. ממוצעיו הכוללים לאורך 18 עונותיו בליגה הם 7.7 נקודות, 5.0 ריבאונדים ו-1.1 אסיסטים למשחק. בנו של כדורסלן העבר דולף שייז, חבר היכל התהילה של הכדורסל. שייז נולד בסירקיוז שבמדינת ניו יורק, וגדל בג'יימסוויל הסמוכה. בין השנים 1977–1981 למד באוניברסיטת סירקיוז, ושיחק בקבוצת הכדורסל שלה תחת המאמן ג'ים בייהיים. לאחר 3 עונות סולידיות כשחקן ספסל, פרץ שייז בעונתו האחרונה כשחקן המוביל של סירקיוז, ורשם ממוצעים של 14.6 נקודות ו-8.4 ריבאונדים למשחק. בסיום אותה עונה נבחר לחמישיית העונה של מחוז Big East. בקיץ 1977 השתתף במשחקי המכביה העשירית כשחקן נבחרת הכדורסל של ארצות הברית, וזכה עמה במדליית הזהב. בקבוצה שיתף פעולה עם אביו דולף, אשר שימש כמאמן הנבחרת האמריקאית, לצדו של וילי סימס. בקיץ 1981 חזר לשחק במשחקי המכביה האחת-עשרה, בה זכה במדליית זהב נוספת לצדם של סימס ודייוויד בלאט. בדראפט ה-NBA‏ 1981 נבחר שייז בבחירה ה-13, על ידי יוטה ג'אז. לאורך העונה וחצי בהן שיחק ביוטה רשם ממוצעים של 9.6 נקודות, 6.6 ריבאונדים ו-2.4 אסיסטים למשחק, בטרם הועבר לדנוור נאגטס במטרה לפנות דקות משחק לרוקי המבטיח מארק איטון. בכל 8 עונותיו עם הנאגטס השתתפה הקבוצה בפלייאוף ה-NBA, ובעונת 1984/1985 אף העפילה לגמר האזור המערבי, בו הפסידה מול האלופה שבדרך לוס אנג'לס לייקרס. בעונת 1987/1988 העמיד שיאי קריירה של 13.9 נקודות ו-8.2 ריבאונדים למשחק, ובפלייאוף 1988 המשיך להצטיין עם 16.4 נקודות ו-7.2 ריבאונדים למשחק. ב-4 בפברואר 1989 קלע שיא קריירה של 37 נקודות בניצחון קבוצתו מול יוטה ג'אז. באוגוסט 1990 הועבר בטרייד למילווקי באקס, בתמורה לטרי מילס. מאז מעברו למילווקי ועד לסיום הקריירה בקיץ 1999 שימש בעיקר כשחקן ספסל, עבור הבאקס, הלייקרס, הסאנס, ההיט והמג'יק. בעת פרישתו, בגיל 40, היה השחקן השמיני הכי מבוגר בתולדות ה-NBA. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות הקריירה של שייז ב-NBA, באתר basketball-reference.com דני שייז על אביו: "הוא היה דולף עד הרגע האחרון, באתר syracuse.com,‏ 10 בדצמבר 2015 סטטיסטיקות המכללות של שייז, באתר sports-reference.com דני שייז, באתר maccabiusa.com רשימת הנבחרים בדראפט 1981, באתר basketball-reference.com סטטיסטיקות המשחק בין הנאגטס לג'אז, באתר basketball-reference.com מילווקי מצרפת את מילס ובריקובסקי, באתר upi.com,‏ 1 באוגוסט 1990 דני שייז, באתר היכל התהילה של הכדורסל בסירקיוז
יהודה אריה דינר

הרב יהודה אריה דינר הוא רב מרכז בני ברק, דיין בבית דין צדק בני ברק, ופוסק הלכה מפורסם, חבר נשיאות שובו ורב בית הכנסת דברי שיר בבני ברק. נולד באנגליה לרב יוסף צבי דינר אב בית דין התאחדות קהלות החרדים בלונדון וליוטא לבית פרייהן. אחיו הוא הרב אליעזר דינר. נשא את בת הרב מאיר אפרים וינקלר, לאחר החתונה גר תקופה קצרה לצד אביו בלונדון, ובהמשך עלה לארץ ישראל. הרב דינר משמש כרב מרכז בני ברק[דרוש מקור][דרושה הבהרה], כמו"ץ בבית דין של רבי ניסים קרליץ, כרב בית הכנסת דברי שיר, וכחבר נשיאות בדרשו ובשובו. בחשוון תש"פ (נובמבר 2019) נפטרה בתו רחל בגיל 21. הרב מוציא לאור עלון שבועי הלכתי "מים חיים" העוסק בשאלות אקטואליות, דברי תורתו נדפסים גם בעלון בשם "דברי שירה". אפריון לשלמה - על ענייני קידושין וחופה לקט הלכות על יום טוב וחול המועד, שליח ציבור, חנוכה, מגילה, מזוזה לקט שאלות המצויות (ה' חלקים) דרכי יוסף צבי - תולדות חיים, שערי הדרכה והכוונה מאביו הרב יוסף צבי הלוי דינר. הרב דינר ערך את מחזור "סדר תפילותינו". מדיה וקבצים בנושא יהודה אריה דינר בוויקישיתוף תגית - הרב יהודה אריה דינר באתר JDN שעורי הרב דינר באתר בינינו שיעורי הרב יהודה אריה דינר באתר "קול הלשון" תגית - הרב דינר באתר בחדרי חרדים ספר אפריון לשלמה באתר HebrewBooks הערך "הרב יהודה אריה דינר", באתר המכלול יהודה אריה בן יוסף צבי דינר, דף שער בספרייה הלאומית יענקי כץ, בתו של הדיין: הנערה רחל דינר ע"ה, באתר כיכר השבת, ‏כ"ה בחשוון תש"פ 23.11.19 מחזור סדר תפילותינו. יהודה אריה הלוי דינר, באתר הספרייה הלאומית
אוקיינוסים

אוקיינוסים הוא אלבום האולפן השלישי של להקת הקאנטרי הישראלית ג'יין בורדו. האלבום יצא לאור ב-1 באוגוסט 2019, על ידי חברת התקליטים תקליטי יהלום. האלבום הופק במלואו על ידי עמרי אמדו. בניגוד לאלבומים הקודמים, רוב שירי האלבום נכתבו והולחנו על ידי סולנית הלהקה דורון טלמון בלבד. אף על פי כן, בחלק מהשירים הצטרפו לכתיבה וההלחנה בסיסט הלהקה מתי גלעד והזמרת-יוצרת דניאלה ספקטור. האלבום מתאפיין בסגנונות הקאנטרי והפולק, בשילוב אלמנטים של פופ ואינדי בחלק ניכר מהשירים. האלבום זכה לביקורות חיוביות ברובן. מבקר ומסקר המוזיקה יוסי חרסונסקי נתן לאלבום ציון חיובי של שלושה כוכבי זהב וחצי מתוך חמישה סך הכל. מבקר המוזיקה דודי פטימר נתן לאלבום ביקורת חיובית, תוך שאמר כי ”האלבום הוורסטילי תפור היטב על מידותיה של הלהקה. וגם אם חלק מהאקספרימנטים שבו מורכבים ולא יורדים בגרון בקלות, הכמיהה להבאת משב רוח מרענן, בלי להמציא את הגלגל מחדש, עובדת ללהקה, שמאלבום לאלבום מוכיחה שהבגרות והבשלות שלה, בטקסטים ובלחנים, הולכות ומתעצמות.” ג'יין בורדו, אוקיינוסים, באתר יוסמיוסיק, ‏2019-09-03 דודי פטימר, ‏לא פוחדים מביקורת פוליטית: ג'יין בורדו באלבום סיקסטיז עדכני, באתר מעריב אונליין, 14 באוגוסט 2019
ויטלי לידניוב

ויטלי לידניוב (בבלארוסית: Віталь Ледзянёў; נולד ב-26 במרץ 1979) הוא כדורגלן עבר בלארוסי ששיחק בעמדת החלוץ. לידניוב התחיל את הקריירה שלו בדינמו-ג'וני מינסק. בשנת 1999 הצטרף לקבוצת האם, דינמו מינסק. בשנת 2003 הושאל לטורפדו-סק"א מינסק, ובשנת 2005 הושאל לסלביה מאזיר. בקיץ 2005 חתם במכבי נתניה מליגת העל. ב-26 באוגוסט 2005, ערך את הופעת הבכורה שלו בליגה בהפסד 2-1 למכבי פתח תקווה. כעבור חודש בדיוק חתם בהפועל חיפה מהליגה הלאומית. באפריל 2006 שוחרר מהפועל חיפה וחזר לבלארוס, על מנת לחתום בבלשינה בובריוסק. בעונת 2007 שיחק במ.ט.ק. אראז ווראס ניאסוויז'. בינואר 2008 חתם במכבי אחי נצרת מהליגה הלאומית. במדי נצרת, לידנייב כבש 4 שערים ב-16 משחקים. לאחר ששיחק בנצרת, לידניוב שיחק בבננאטס, מט"ז-ריפ"ו, אינטר באקו, אוליסס ירוואן, דאצ'יה קינישב, אולימפיה אלבלונג וגורודייה. בשנת 2012 פרש מכדורגל. לזכותו של לידניוב, 15 הופעות ו-6 שערים במדי נבחרת בלארוס הצעירה. דינמו מינסק ליגת העל הבלארוסית: 2004 הגביע הבלארוסי: 2002/2003 דאצ'יה קישינב ליגת העל המולדובית: 2010/2011 מדיה וקבצים בנושא ויטלי לידניוב בוויקישיתוף ויטלי לידניוב, באתר Transfermarkt
הר דייוויס (אנטארקטיקה)

הר דייוויס (באנגלית: Mount Davis) הוא הר ברכס סנטינל בהרי אלזוורת', בארץ אלזוורת', שבאנטארקטיקה. ההר ממוקם 1.6 קילומטרים מצפון להר בנטלי, ו-2.4 קילומטרים דרומית-מזרחית להר הייל. גובהו של ההר 3,800 מטרים מעל פני הים. ההר התגלה על ידי משלחת החצייה של ארץ מרי בירד, אשר חקרה את האזור בין השנים 1958–1957. ההר נקרא על שמו של לאו אי. דייוויס (Leo E. Davis) שהיה גאומגנטיקאי וססמולוג בתחנת בירד בשנת 1957. • Damien Gildea, Mountaineering in Antarctica: complete guide: Travel guide הר דייוויס באתר הסקר הגאולוגי של ארצות הברית הר דייוויס באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי על מיקום הר הייל
Love Don't Live Here Anymore (שיר של מדונה)

"Love Don't Live Here Anymore" (בעברית: "אַהֲבָה לֹא גָּרָה כָּאן יוֹתֵר") הוא סינגל שהוקלט על ידי הזמרת-יוצרת האמריקאית מדונה, מתוך אלבום האוסף שלה, Something to Remember. השיר יצא כסינגל הרביעי והאחרון מהאלבום ב-19 במרץ 1996, על ידי חברות התקליטים האחים וורנר ומאבריק רקורדס. השיר הגיע למקום התשיעי במצעד השירים שבפולין. השיר נכתב על ידי מיילס גרגורי והופק על ידי נייל רוג'רס ודייוויד רייצס. במקור, הוקלט השיר כבר בשנת 1984 על ידי מדונה, ונכלל באלבום האולפן השני שלה Like a Virgin, אך הוא לא יצא כסינגל מתוכו, אלא תיפקד כרצועה. בהמשך, הוקלט מחדש ונכלל באלבום האוסף, Something to Remember. הווידאו קליפ הרשמי של השיר בוים על ידי ז'אן-בטיסט מונדינו, שביים למדונה את הקליפים ללהיטיה "Open Your Heart", ‏"Justify My Love" ו-"Don't Tell Me". ריקי רוקסי כתב בספר שלו The Complete Guide to the Music of Madonna כי השיר "ראוי לשבח על גבורתו ועל כך שבזכותו היא מציבה לעצמה אתגרים". סטיבן תומאס ארלוויין מ-AllMusic, כתב שבעת שסקר את Like a Virgin, הוא צפה בעטיפה של הסינגל הזה ואמר "שבזכותה השיר שווה שמיעה". דבי בול מרולינג סטון, אמרה כי "בלדת הלפיד 'Love Don't Live Here Anymore' נוראית". מידע על הסינגל "Love Don't Live Here Anymore" באתר מיוזיק בריינז מידע על היצירה "Love Don't Live Here Anymore" באתר Discogs Madonna - Something To Remember, Discogs (באנגלית) Madonna / Bookstone - Love Don't Live Here Anymore / Groove Me, Discogs (באנגלית) "Notowanie nr752" (in Polish). LP3. June 28, 1996. Retrieved November 18, 2019. (ארכיון) Madonna – Love Don't Live Here Anymore (באנגלית), נבדק ב-2020-05-04 Something to Remember by Madonna, Genius (באנגלית) Jean-Baptiste Mondino, jeanbaptistemondino.com Chicago Sun-Times Archive Search Results, nl.newsbank.com Rooksby 2004, p. 20 Like a Virgin - Madonna | Songs, Reviews, Credits | AllMusic (באנגלית אמריקאית), נבדק ב-2020-05-04 Editors of Rolling Stone, Madonna: The Ultimate Compendium of Interviews, Articles, Facts and Opinions From the Files of Rolling Stone, Hyperion, 1997-05-01, ISBN 978-0-7868-8154-3. (באנגלית)
Gang Beasts

Gang Beasts (בתרגום לעברית: גאנג הבהמות) הוא משחק מכות וחברה שפותח על ידי Studio Boneloaf. המשחק יצא לאור על ידי חברות Double Fine ו-Skybound Games ב-12 בדצמבר 2017, וב-27 במרץ 2019 התרחב המשחק גם ל-Xbox One. רב שחקניות: המשחק מאפשר מצב משחק של עד 4 שחקנים במכשיר אחד או עד ל-8 שחקנים בו זמנית עם אנשים אחרים באינטרנט. מגוון מצבי משחק: ישנם מספר מצבי משחק, כולל כל אחד לעצמו(Free for all), קבוצות ואפילו כדורגל. פיזיקה ייחודית: המשחק משתמש במנוע פיזיקה המאפשר תנועה והתנגשות כמעט מציאותית של הדמויות כאילו היו פלסטלינה, המוסיפה לחוויה אתגר וקומדיה. קלט קל ונוח: פקודות השליטה פשוטות ונוחות ללמידה, מה שהופך את המשחק לגישור מושלם לבילוי משותף עם חברים. במשחק מתחרים אנשים שמשתמשים בדמויות שונות בכל מיני מקומות שונים שהמשחק מציע, ומטרתם היא להוציא מתחומי הזירה את היריבים שלהם. אתר האינטרנט הרשמי של Gang Beasts (באנגלית) Gang Beasts, Gang Beasts (באנגלית אמריקאית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
הר דייוויס

האם התכוונתם ל... אנטארקטיקה הר דייוויס (אנטארקטיקה) – הר ברכס סנטינל בהרי אלזוורת', בארץ אלזוורת', שבאנטארקטיקה הונג קונג הר דייוויס (הונג קונג) – הר באי הונג קונג, שבהונג קונג; ההר המערבי ביותר באי הונג קונג ארצות הברית הר דייוויס (אריזונה) – הר במדינת אריזונה שבארצות הברית הר דייוויס (קליפורניה) – הר במדינת קליפורניה שבארצות הברית הר דייוויס (ניו המפשייר) – הר במדינת ניו המפשייר שבארצות הברית הר דייוויס (פנסילבניה) – הר במדינת פנסילבניה שבארצות הברית - ההר הגבוה במדינת פנסילבניה הרי דייוויס (טקסס) – רכס הרים במדינת טקסס שבארצות הברית קנדה הר דייוויס (קולומביה הבריטית) – הר בפרובינציית קולומביה הבריטית שבקנדה
הסוכנות הלאומית לביטחון מערכות מידע

הסוכנות הלאומית לביטחון מערכות מידע (בצרפתית: Agence nationale de la sécurité des systèmes d'information, בראשי תיבות ANSSI) הוא סוכנות ממשלתית צרפתית שנוצרה ב-7 ביולי 2009 והופקדה על תפקידי אבטחת מחשבים. הסוכנות מדווחת למזכירות הכללית להגנה לאומית וביטחון (SGDSN) כדי לסייע לראש הממשלה לממש את אחריותו בענייני הגנה וביטחון לאומי. הסוכנות הוקמה במקום המינהל המרכזי לביטחון המחשוב, שב-31 ביולי 2001 החליף את השירות המרכזי לביטחון מערכות מידע, גוף קודם שהיה ראשון מסוגו בצרפת. לסוכנות תקציב של 80 מיליון אירו (2014) וכוח עבודה של 500 איש (2015). בהתאם למוזכר באתר הרשמי שלה, משימתה העיקרית של הסוכנות היא: "...להבטיח את משימת רשות הביטחון הלאומית של מערכות מידע. ככזו היא אחראית על הצעת כללים להגנה על מערכות מידע ממשלתיות ולאמת את ביצוע האמצעים שננקטו. בתחום הגנת הסייבר היא מספקת מעקב, גילוי, התראה ותגובה להתקפות מחשב, במיוחד ברשתות המדינה." שירות הביטחון הכללי מערך הסייבר הלאומי הסוכנות הפדרלית למידע ולתקשורת ממשלתית הסוכנות לביטחון לאומי מדיה וקבצים בנושא הסוכנות הלאומית לביטחון מערכות מידע בוויקישיתוף אתר האינטרנט הרשמי של הסוכנות הלאומית לביטחון מערכות מידע (בצרפתית) הסוכנות הלאומית לביטחון מערכות מידע, ברשת החברתית אקס (טוויטר) הסוכנות הלאומית לביטחון מערכות מידע, ברשת החברתית LinkedIn Décret n° 2009-834 du 7 juillet 2009 portant création d'un service à compétence nationale dénommé « Agence nationale de la sécurité des systèmes d'information » (בצרפתית) Question no 29424 de M. Julien Aubert sur les moyens publics alloués à la cyberdéfense, National Assembly, Réponse publiée le : 24/09/2013.
מרטין קמפאניה

מרטין ניקולאס קמפאניה דלגאדו (בספרדית: Martín Nicolás Campaña Delgado; נולד ב-29 במאי 1989) הוא כדורגלן אורוגוואי, המשחק בעמדת השוער בא-ריאד ובנבחרת אורוגוואי. קמפאניה, התחיל את הקריירה שלו בקבוצות כדורגל מקומיות, ובגיל 13 הצטרף לדפנסור ספורטינג. בשנת 2007, הושאל לדפורטיבו מלדונדו, בה שיחק טרם הצטרף לדפנסור ספורטינג. בינואר 2008 הצטרף לאטנס, במדיה רשם 18 הופעות בליגה. בעונת 2008/2009, קמפאניה חתם בסרו לארגו. בעונתו הראשונה, בקבוצה שימש כשוער שני, אך בעונה שלאחר מכן הפך לשוער הראשון. בקיץ 2010, הושאל לראסינג מונטווידאו, לאחר שסרו לארגו ירדה לליגה השנייה. בקדנציה זו במלדונדו, שותף רק במשחק אחד בו הפסידה קמפאניה 0–2 לדנוביו. בעונת 2011/2012, חזר לסרו לארגו. בינואר 2013, קמפאניה חזר לקדנציה שנייה בדפנסור ספורטינג, אליה הושאל עד לסיום העונה בעקבות פציעת השוער הראשון של הקבוצה. בסיום העונה, דפנסור רכשה את כרטיס השחקן של קמפאניה. בעונת 2013/2014, הגיע עם הקבוצה לחצי הגמר גביע ליברטדורס. ב-12 בינואר 2016, קמפאניה חתם באינדפנדיינטה מליגת העל הארגנטינאית, הקבוצה הראשונה שלו מחוץ לגבולות אורוגוואי. ב-6 במרץ, קמפאניה ערך את הופעת הבכורה שלו בקבוצה בניצחון 1–4 נגד קולון. ב-24 בספטמבר 2020, קמפאניה חתם באל-באטין מליגת העל הסעודית. בצעירותו, קמפאניה שיחק בנבחרות הצעירות של אורוגוואי, ואף נכלל בסגל נבחרת הנוער לקראת גביע העולם בכדורגל גיל 20 - 2009. בקיץ 2012, זומן לראשונה לסגל הנבחרת האולימפית לקראת המשחקים האולימפיים בלונדון. קמפאניה שיחק בכל שלושת משחקי הנבחרת בשלב הבתים. ב-27 במאי 2016 ערך את הופעת הבכורה שלו בנבחרת הבוגרת, בהפסד 1–3 לטרינידד וטובגו. מדיה וקבצים בנושא מרטין קמפאניה בוויקישיתוף מרטין קמפאניה, באתר Transfermarkt מרטין קמפאניה, באתר Soccerway מרטין קמפאניה, באתר WorldFootball.net מרטין קמפאניה, באתר National Football Teams מרטין קמפאניה, באתר FootballDatabase.eu מרטין קמפאניה, באתר ESPN
הדיוויזיה ה-22 (האימפריה הגרמנית)

הדיוויזיה ה-22 (בגרמנית: 22. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-30 באוקטובר 1866, וחיילי הדיוויזיה גויסו בעיקר מאזור נסיכות הבוחר מהסן ותורינגיה. במהלך מלחמת פרוסיה-צרפת לחמה הדיוויזיה כחלק מהקורפוס ה-11, והשתתפה בקרב סדאן, ולאחר מכן לחמה במהלך המצור על פריז ובמהלך המערכה בלואר. בשנת 1899 הוקמה הדיוויזיה ה-38 אשר קלטה את רוב היחידות התורינגיות, ואילו הדיוויזיה ה-22 נותרה בעיקר עם היחידות מהסן. עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-11 בפיקוד אוטו פון פליסקו, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות. לאחר מכן הועברה לחזית המזרחית, שם לחמה בקרב הראשון על האגמים המזוריים, ולאחר מכן בקרבות נוספים, ביניהם מתקפת גורליצה-טרנוב והנסיגה הגדולה. בשנת 1916 לחמה הדיוויזיה במתקפת ברוסילוב, ובשנת 1917 היא לחמה במתקפת קרנסקי. באוקטובר 1917 הועברה שוב לחזית המערבית, שם לחמה במתקפת האביב, ובכלל זה במהלך הקרב השני על הסום והקרב השני על המארן, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-20 בדצמבר 1918 פורקה הדיוויזיה. הרמן פון גרסדורף (30 באוקטובר 1866 – 6 באוגוסט 1870) ברנהרד פון שקופ (7 באוגוסט 1870 – 19 בספטמבר 1870) לודוויג פון ויטיך (20 בספטמבר 1870 – 17 במרץ 1872) וילהלם פון מקלנבורג (25 במרץ 1872 – 12 בנובמבר 1873) הוגו פון תילה (13 בנובמבר 1873 – 13 בינואר 1874) היינריך פון בלומנטל (18 בינואר 1874 – 14 בפברואר 1881) ארנסט פון אונגר (15 בפברואר 1881 – 22 בנובמבר 1886) האנס פון פאסוב (23 בנובמבר 1886 – 16 ביוני 1889) פרידריך, נסיך הונצולרן-זיגמרינגן (17 ביוני 1889 – 21 בספטמבר 1893) ברנהרד, נסיך סקסוניה-מיינינגן (22 בספטמבר 1893 – 21 במרץ 1895) פאול פון קולאס (22 במרץ 1895 – 9 בספטמבר 1898) פרידריך לאופולד, נסיך פרוסיה (10 בספטמבר 1898 – 6 ביוני 1900) אוסקר פון ראבה (7 ביוני 1900 – 16 בינואר 1903) יוזיאס פון הרינגן (17 בינואר 1903 – 23 ביוני 1906) קרל פון פלטנברג (24 ביוני 1906 – 11 באפריל 1910) אברהרד פון קלר (12 באפריל 1910 – 13 ביוני 1911) קרל פון אורצן (14 ביוני 1911 – 17 בדצמבר 1911) אוטו לימן פון סנדרס (18 בדצמבר 1911 – 7 בדצמבר 1913) הוגו פון פרייטאג-לורינגהובן (8 בדצמבר 1913 – 1 באוגוסט 1914) קרל דיפנבאך (2 באוגוסט 1914 – 16 בדצמבר 1916) קורט קרוג (17 בדצמבר 1916 – 24 באוגוסט 1917) אוטו נובאור (25 באוגוסט 1917 – 20 בדצמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא הדיוויזיה ה-22 בוויקישיתוף
The End of Everything

The End Of Everything (בעברית: הסוף של הכול) הוא המיני-אלבום השני של הזמרת-יוצרת האמריקאית נואה סיירוס. האלבום יצא לאור ב-15 במאי 2020 על ידי חברת התקליטים קולומביה רקורדס ו-RECORDS. מתוך המיני-אלבום יצאו ארבעה סינגלים. מידע על האלבום The End of Everything באתר MusicBrainz האלבום The End of Everything באתר ספוטיפיי האלבום The End of Everything באתר דיזר האלבום The End of Everything באתר Yandex.Music (ברוסית) מייקל סוניר, יוסיפר, טושאר אפטה The End Of Everything, discogs (באנגלית)
קסם (להקה)

קסם הייתה להקה ישראלית שפעלה בשנים 1982–1985. הלהקה הוקמה ב-1982 על ידי אלדד שרים. חברי הלהקה היו עירית ענבי, ירון חדד, ברק גליל וורדה גורן. ב-1982 השתתפה הלהקה לראשונה בקדם אירוויזיון 1982 עם השיר "בומרנג", והם הגיעו למקום ה-11. בשנה זו גם השתתפו בפסטיבל שירי הילדים עם השיר "שיר לשכונה" שהגיע למקום הרביעי. ב-1983 התחרתה הלהקה בשנית בקדם אירוויזיון 1983, עם השיר "האגדה על בל", שהגיע למקום השלישי והפך לשיר המזוהה ביותר עם הלהקה. באותה שנה השתתפה בשנית בפסטיבל שירי ילדים עם השיר "אתה לא לבד" שהגיע למקום החמישי. ב-1984 השתתפו חברי הלהקה לצד אריה מוסקונה ושולה חן בהצגה שהייתה אופרת רוק ונקראה "אל תרדו ממני". ב-1985 השתתפו חברי הלהקה בפעם השלישית והאחרונה בקדם אירוויזיון 1985 עם השיר "טוב" שהגיע למקום השמיני. בקדם זה במקום גליל וגורן הופיעו לצד ענבי וחדד שני זמרים אחרים (אחד מהם הוא הזמר חיים צדוק). באותה השנה הוציאה הלהקה את אלבומה היחיד שנקרא על שמה "קסם", ולאחריו הלהקה התפרקה. קסם, באתר ספוטיפיי קסם, באתר MusicBrainz (באנגלית) קסם, באתר דיזר קסם, באתר Discogs (באנגלית) קסם באתר פזמונט
בוריס שימליוביץ'

בוריס (ברוך) אברמוביץ' שימליוביץ' (ברוסית: Борис Абрамович Шимелиович‏; 1892 ריגה, רוסיה – 12 באוגוסט 1952) היה הרופא הראשי של בית החולים בוטקין, בית החולים העירוני במוסקבה, חבר הנשיאות של הוועד היהודי האנטי-פשיסטי וחבר מועצת עיריית מוסקבה. הוצא להורג בין הרוגי המלכות בברית המועצות. בוריס שימליוביץ' נולד בשנת 1892 בעיר ריגה שהייתה אז בתחומי ברית המועצות, למשפחה יהודית. למד רפואה במכון הרפואי וורונז, ולאחר שסיים את לימודיו, שירת כרופא ומנתח בכיר בצבא האדום, מאז 1931 עבד כרופא ראש בית החולים הקליני המרכזי בוטקין. היה חבר בבונד מ-1916 עד 1919. והצטרף למפלגה הקומוניסטית ב-1920. בשנת 1942 התמנה לחבר נשיאות הוועד היהודי האנטי-פשיסטי, ארגון יהודי סובייטי שהוקם באמצע מלחמת העולם השנייה על מנת לסייע לברית המועצות במלחמה נגד גרמניה הנאצית. בשנות העשרים של המאה העשרים עסק בחלוקת הסיוע הכלכלי ששלח הג'וינט לנפגעי פוגרומים יהודים באוקראינה הרעבה, והוענק[דרושה הבהרה] על עבודה זו על ידי יו"ר הנשיאות של המועצה העליונה מיכאיל קלינין. נעצר ב-13 בינואר 1949 בעלילה שיזם המשרד לביטחון המדינה כנגד חברי הוועד היהודי האנטי-פשיסטי. למרות עינויי החוקרים, הוא היה הנאשם היחיד שבמהלך החקירה לא הודה במיוחס לו. מתוך כתב האישום: הנאשם שימליוביץ', שהיה מיוזמי כינון יחסים פליליים עם חוגי התגובה היהודיים באמריקה, שלח באופן אישי את מה שמכונה "המכתב מעבר לים" לאמריקה, שהיה חומר ריגול, ובשנים 1945–1946. גולדברג ונוביק הודיעו על מספר נושאים המעניינים אותם. על פי פסק הדין של הקולג' הצבאי של בית המשפט העליון של ברית המועצות, הוא הוצא להורג ביריה ב-12 באוגוסט 1952. בשנת 1958, שלוש שנים לאחר מות סטלין ושבע שנים לאחר הוצאתו להורג, הוא זוכה מאשמה יחד עם כל קבוצת הרוגי המלכות בברית המועצות משנת 1952. אחיו - יוליוס אברמוביץ שימליוביץ' (1890–1919), בונדיסט, סגן יו"ר הקומיסריאט היהודי של הקומיסריאט העממי (1918), חבר הלשכה המרכזית של היבסקציה, פעיל המחתרת בליטא. אשתו - האנה נומובנה שימליוביץ' (לבית פרידמן, 1898–?), רופאה. ילדיו - לב בוריסוביץ שימליוביץ' (נולד ב-1922), רופא של הפדרציה הרוסית, מייסד השירות הטיפולי בבית החולים הקליני בעיר מוסקבה מספר 50. ויוליה בוריסובנה שימליוביץ' (ילידת 1930), מורה לשפה וספרות רוסית. לאחר הוצאתו להורג של שימליוביץ, נידונו אשתו ושני ילדיו לגירוש של 10 שנים, ורכושם הוחרם. שלושה מיליון- שואת יהודי ברית המועצות בוויקיפדיה הרוסית הרוגי המלכות של ברית המועצות מידע על המוצאים להורג, תמונותיהם ומסמכים נוספים (ברוסית) מדיה וקבצים בנושא הרוגי המלכות בברית המועצות בוויקישיתוף 60 שנה לרצח אנשי הרוח היהודים בברית-המועצות, באתר הספרייה הלאומית יהושע א. גלבוע, 12 באוגוסט: רצח הסופרים, מעריב, 4 באוגוסט 1972, המשך באָריס סאַנדלער, אויגוסט 12, 1952 — דער שוואַרצער טאָג אין דער געשיכטע פֿון דער ייִדישער קולטור, פארווערטס, 8 באוגוסט 2008 (ביידיש) ("12 באוגוסט 1952 - היום השחור בהיסטוריה של התרבות היהודית / תרבות היידיש") (כולל תמונות של חלק מן הנרצחים) יהודה גור-אריה, לילה בלי שחר, באתר הארץ, 10 באוגוסט 2012 מתוך כתב האישום, כרך 8, עמ' 45–53